পরম সত্তা-ই “আমি”-র উৎস। আধ্যাত্মিকতার মাধ্যমে পরম সত্তাকে অতি ক্ষুদ্র ভগ্নাংশ জানা গেলেও পরম সত্তার রহস্য এবং এঁর উৎস জানা কারো পক্ষে কখনই সম্ভব নয়। মৃত্যুর স্তর এবং তার পরের স্তর সম্পর্কে কেউ কিছু জানার ক্ষমতা রাখে না। পরম সত্তা থেকে নির্গত একটি নুরের শক্তি- “জী-সত্তা” নামে জ্ঞাত যা আমাদের মস্তিষ্ককে পরিচালিত করে। আবার এই জী-সত্তা একাকী নিজের অস্তিত্ব টিকিয়ে রাখতে পারে না, তার কার্য পরিচালনা করার জন্য ভিত্তির প্রয়োজন হয়। আর সেই ভিত্তি হল অন্তর। অন্তরের উপর দাঁড়িয়ে জী-সত্তা মস্তিষ্ককে ব্যবহার করে তার আপন কার্য পরিচালনা করে। জী-সত্তার অন্যতম শক্তিশালী গুণ হল বুদ্ধি আর অন্য গুণগুলো হল চিন্তা, খেয়াল, কল্পনা, স্মরণ এবং ধ্যান। সততা, মানবিকতা ও লজ্জ্বাশীলতার সাথে চিন্তাশক্তির সমন্বয়ে তৈরি হয় ‘বিবেক’। আর অন্তরই ইহ-জীবনের সব কিছুর আধার। গুণ একাকী বিরাজ করতে পারে না, গুণ থাকে গুণাধার বস্তুতে। ভালবাসা, দয়া, মায়া, ক্রোধ, লোভ, কাম, ঘৃণা, অহংকার, ঈর্ষা, বিদ্বেষ ইত্যাদি গুণগুলো থাকে গুণাধারে, আর সেই গুণাধার হল অন্তর। আধ্যাত্মিকতার স্তরে পরম সত্তাকে যখন কেহ অবলোকন করে, তখন আশ্চর্য হয়ে দেখে, ‘আমি’-কে বোঝে এবং বোঝার চেষ্টা করে, স্বর্গীয় পরম শান্তি অনুভব করে আর যখন কোন শ্রোতাকে ইহার বর্ননা করে, শ্রোতা অবাক হয়ে শুনে কিন্তু কিছুই বুঝিতে পারে না।